**JAVNI POZIV**

**ZA PODNOŠENJE PRIJAVE**

**U SVRHU OSTVARIVANJA PRAVA NA BOŽIĆNICU ZA UMIROVLJENIKE I OSOBE STARIJE OD 65 GODINA**

Pozivaju se svi umirovljenici i osobe starije od 65 godina s prebivalištem na području Općine Punat da podnesu ispunjeni obrazac za prijavu u svrhu ostvarivanja prava na jednokratnu novčanu pomoć - „Božićnicu“.

**UZ ISPUNJENI OBRAZAC POTREBNO JE PRILOŽITI:**

1. **presliku osobne iskaznice (obostrano),**
2. **odrezak od mirovine ili potvrdu banke ili HZMO o isplati mirovine za prethodni mjesec,**
3. **presliku kartice računa s podatkom o IBAN-u.**

**UMIROVLJENICI KOJI SU OSTVARILI PRAVO NA BOŽIĆNICU 2019. GODINE SAMO ISPUNJUJU OBRAZAC**

UMIROVLJENICI KOJI SU OSTVARILI PRAVO U 2019. GODINI NISU DUŽNI uz ispunjeni obrazac prilagati presliku osobne iskaznice, odrezak od mirovine ili potvrdu banke ili HZMO o isplati mirovine za prethodni mjesec, presliku kartice računa s podatkom o IBAN-u, **OSIM** u slučaju da je došlo do promjene podataka.

**Obrazac se nalazi na službenoj internetskoj stranici Općine Punat i u prostorijama Udruge umirovljenika Općine Punat (na adresi Pod topol 2) te se predaje udruzi umirovljenika srijedom od 9 do 11 sati i petkom od 18 do 20 sati, zaključno do 4. prosinca 2020. godine.**

**U Staroj Baški, prijave će se primati u četvrtak 29. listopada 2020. godine od 9,00 do 12,00 sati u prostorijama nove trgovine na mulu.**

 OPĆINSKI NAČELNIK

 Marinko Žic,v.r.